Document ID: 31996L0007

KOMMISSIONENS DIREKTIV 96/7/EF af 21. februar 1996 om ændring af Rådets direktiv 70/524/EØF om tilsætningsstoffer til foderstoffer (Tekst af betydning for EØS)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 70/524/EØF af 23. november 1970 om tilsætningsstoffer til foderstoffer (1), senest ændret ved Kommissionens direktiv 95/55/EF (2), særlig artikel 17, og
ud fra følgende betragtninger:
Ifølge direktiv 70/524/EØF skal indholdet af bilagene til stadighed tilpasses den videnskabelige og tekniske udvikling; bilagene blev kodificeret ved Kommissionens direktiv 91/248/EØF (3);
kolonnen »Kemisk betegnelse. Beskrivelse« bør suppleres for tilsætningsstoffet salinomycin natrium;
særbestemmelser om jodtilskud i foder bør ændres for at hindre eventuelle uheldige virkninger for bestemte dyrearter;
særbestemmelserne for mærkning af vækstfremmeren olaquindox bør ændres for at sikre en bedre beskyttelse af brugernes helbred;
der er i nogle medlemsstater gjort vellykkede forsøg med nye anvendelsesformer for »Coccidiostatica og andre lægemidler«; disse nye anvendelsesformer bør derfor foreløbigt tillades på nationalt plan, indtil de kan tillades på EF-plan;
der er endvidere i nogle medlemsstater gjort vellykkede forsøg med nye tilsætningsstoffer, der tilhører gruppen »Mikroorganismer«; disse nye tilsætningsstoffer bør derfor foreløbigt tillades på nationalt plan, indtil de kan tillades på EF-plan;
de i dette direktiv fastsatte foranstaltninger er i overensstemmelse med udtalelse fra Den Stående Foderstofkomité -
UDSTEDT FØLGENDE DIREKTIV:
Artikel 1
Bilagene til direktiv 70/524/EØF ændres som angivet i bilaget til nærværende direktiv.
Artikel 2
1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. juli 1996. De underretter straks Kommissionen herom.
Når medlemsstaterne vedtager disse bestemmelser, henvises der deri til dette direktiv, eller de ledsages ved offentliggørelsen af en sådan henvisning. De nærmere regler for denne henvisning fastsættes af medlemsstaterne.
2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.
Artikel 3
Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.
Artikel 4
Dette direktiv er rettet til medlemsstaterne.
Udfærdiget i Bruxelles, den 21. februar 1996.

Labels: 0
16
17
6